Hall ved hovedinngang. Kantinen til venstre.  Foto: C. Hill, 2013 
Kubens skolegård ligger på takterrassen med utgang fra 4. etasje.  Foto: Kuben yrkesarena, 2013 
Kristoffer Myskja har utformet verket som har fått navnet «Bølgen» og henger fra taker i skolens foajé.  Foto: Kuben yrkesarena, 2014 
Erna Solberg og Kristin Skogen Lund åpner skolen 19. august 2013.  Foto: Kuben yrkesarena, 2014 
**Kuben yrkesarena** er et kompetansesenter for yrkesfaglig opplæring i Kabelgata ved Økern næringspark i Bydel Bjerke. Arenaen har over 2500 elever og studenter fordelt på tre opplæringsinstitusjoner, der den største er Kuben videregående skole med over 1 800 elever. Fagskolen Oslo har drøyt 700 studenter og Lærlingsenteret i Oslo som har lærlinger innom på kortere opplæring og fagprøver gjennom hele året. Direktør for arenaen er Remi Pettersen. Han leder arenaen sammen med rektor Kjell Ove Hauge for den videregående skolen og rektor Kirsti Andresen for fagskolen. 

Utdanningsetaten i Oslo omtaler yrkesarenaen som «Oslo kommunes storsatsing på yrkesfaglig opplæring», og Kuben er med investeringen på 2 milliarder kroner Norges dyreste videregående skole.. Plasseringen på Økern hvor Standard Telefon og Kabelfabrik i sin tid lå, og som nærmeste nabo til Hotell 33 og tett på bedrifter og opplæringskontorer, er tenkt å legge til rette for et unikt og tett samarbeid med bransjen. Den ligger også sentralt med tanke på offentlig kommunikasjon mellom stasjonene Økern og Risløkka på T-banens linje 5. Skolen er utformet med bibliotek, Kuben idrettshall, administrasjon og servicefasiliteter, kantine, auditorier og lysfylte «minglearealer». På plan fire er det tilgang til en større takterrasse som fungerer som skolegård med benker, plen og egen ballbinge for basketball. Elevrådet har eget rom sentralt plassert i myldreområdet.

Parkeringsplasser for nær 250 biler i tillegg til sykler er tilrettelagt i byggets kjeller, sammen med tekniske rom. Parkeringen driftes av EuroPark.

Kuben kurs- og teknologisenter
------------------------------

Kuben kurs- og teknologisenter (KKT) er etablert som en selvstendig enhet ved Kuben yrkesarena. KKT skal dekke kompetansebehov i offentlig og privat sektor, basert på teoretisk kunnskap og praktiske øvelser. KKT samarbeider nært med de tre opplæringsinstitusjonene ved Kuben yrkesarena, og tilbyr utleie av auditorier, møterom, klasserom og Teknologisentret som er opprettet ved arenaen.

Arkitektur
----------

Bygget er tegnet av arkitektfirmaet Arch Uno. Med en lengde på 144 meter og en grunnflate på 10 000 m² er bygget om lag 42 300 m² fordelt på 6 etasjer. Bygget har kapasitet for 2000 elever og studenter. Entreprenør for utførelsen var AF Gruppen.

Arkitektfirmaene Arch Uno og Arkitektpartner AS fikk oppdraget med å utforme et fleksiblet, åpent og funksjonelt undervisningsbygg. Plasseringen i et av Oslos gamle industriområdet har påvirket arkitekturen. Fasaden er kledd i mørk tegl dekket av svart forpatinert zink (Anthrazink), patinert kobber og glassfasadesystemer med aluminiumsprofiler. Det er valgt materialer som vil bli preget av vær og vind, og vil endre skyggetoner i årenes løp. Alle tekniske anlegg har energieffektive løsninger, lys og ventilasjon er behovsstyrt, og bygget er koblet til Oslos fjernvarmenett. De tre øverste etasjene har doble glassfasader for å redusere varmetap og støy. Det er også utstrakt bruk av lydabsorbenter i byggets himlinger og i veggflater.  

15. oktober 2014 ble Kuben tildelt Oslo Bys arkitekturpris. Det var første gang en offentlig skole mottok prisen. Skolen vant finalerunden mot prosjektene *The Green House* på Dælenenga og Gregers Grams vei 13.

### Logo

Kubens logo er sentral i den visuelle profilen, og er utformet som et helt alfabet av særpregende fonter. For dette fikk Kuben Merket for god design 2014 fra Norsk Designråd.

Juryens uttalelse påpekte blant annet: 

> (det er laget) en font med mye egenart og gjenkjennelsesfaktor (..). Den er både dekorativ, leselig og har en flott mening. (..) Juryen mener identiteten er meget vellykket, og får Kuben til å fremstå som både et nyskapende og slagkraftig fagmiljø.
> 
> 
> 

### Kunst i Kuben

Med støtte fra Kulturetaten og Kunst i offentlige rom (KORO) ble det etablert et eget kunstprosjekt for Kuben, kalt *Kunst i Kuben*. Blant kunstnere som fikk levere verket er performancekunstneren Kurt Johannessen. Han har bidratt med nynorske tekster som er integrert i bygget gjennom tre hoveddeler. Fortellingene *Glubusen* og *Ho* er korte fortellinger plassert høyt på glassfasadene på hver side av hovedinngangen. Fire substantiv er perforert i veggflater i skolens foajé og verker *Eg er* er korte tekster plassert på speil på skolens toaletter. Kjell Bjørgeengen står bak to større videoinstallasjoner som er integrert gjennom en rekke skjermer plassert etter hverandre i foajeens vegger. Verkene *Her I* og *Her II* viser en blanding av abstrakte bilder og bilder fra skolens arkitektur.

Verkene *Atlas*, *Verk U* og *Verk V* er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Disse er laget av May Elin Eikaas Bjerck. Kristoffer Myskja står for to mekaniske kunstverk. Et av kunstverkene, *Governors*, består fire mekaniske skulpturer plassert i montere foran verkstedshallene langs lengden av bygget. Bevegelsene er finurlig drevet av en luftkompressor og luftsstrømmen reguleres mellom verkene. Det andre kunstverket henger fra taket i foajéen og består av et nettverk av tynne metallstrimler som beveger seg via en rekke mikroprosessorer som trekker og slipper kryssene i nettverket. Skulpturen er uten tittel fra kunstneren, men har fått navnet *Bølgen* av skolens elever på grunn av bevegelsene.

Historie
--------

Utdanningsetaten i Oslo har hatt en rekke tiltak for å styrke yrkesfagenes posisjon i byen. I 2006 begynte de første skissearbeidene med en mulighetsstudie for å etablere en nyvinning innen fag- og yrkesopplæring. Det ble tidlig besluttet at Sogn videregående skole skulle opphøre og utdanningstilbud med personell flyttet til ny skole i Økernområdet. Ferdigstilling av bygget er utsatt flere ganger. Oslo bystyre hadde først vedtak på at skolen skulle stå klar til skolestart i 2010. Byggestart ble utsatt og mål om ferdigstilling flyttet til 2012, før den igjen ble flyttet til 2013. Grunnsteinen ble lagt ned 9. juni 2011 av byrådsleder Stian Berger Røsland. 19. august 2013 ble skolen åpnet av Erna Solberg og Kristin Skogen Lund.

### Valg av navn

Utdanningsetaten brukte prosjektnavnet *Risløkka kompetansesenter for yrkesfag*, selv om bystrøket Risløkka geografisk sett ligger på nordre, og motsatt side av Østre Aker vei. Bydel Bjerke bestemte den 10. mars 2011 at navnet på skolen skal være Kuben videregående skole. Bestemmelsen kom etter at bydelsutvalget først ønsket et navn med lokal tilknytting, *Kabelgata videregående skole*, noe som skapte misnøye og stort engasjement fra elevene ved Sogn videregående skole. Det var elevrådet ved Sogn som vant frem med navneforslaget Kuben yrkesarena.

Oppmerksomhet
-------------

Kuben mottar Benjaminprisen 2018  Foto: Kuben yrkesarena, 2016 
* 2014, 15. oktober: Kuben ble tildelt *Oslo Bys arkitekturpris*. For første gang tildelt en offentlig skole.
* 2014: Kuben ble tildelt *Merket for god design* fra Norsk Designråd, for særpregede fonter i skolens logo og visuell profil og utformet som et helt alfabet.
* 2015, november: Kuben vgs ble tildelt prisen *Årets nykommer for elevråd i Oslo*. Juryens begrunnelse: «På kort tid har Kuben etablert Oslos største elevråd. Prisen tildeles for det grundige arbeidet som er iverksatt og for et seriøst og godt elevlederskap».
* 2017, februar: Kuben vgs tildelt prisen *Årets Entreprenørskapsskole i Oslo 2016*. Juryens begrunnelse: «Kuben har bre og høy aktivitet knyttet til entreprenørskap i utdanning. Arbeidet er godt forankret i planer, og det godt driv i utviklingen. Skolen har mange samarbeid med aktører utenfor skolen, både med næringsliv, offentlige virksomheter, høyere utdanningsinstitusjoner, ungdomsskoler og internasjonale aktører».
* 2017, mars: Kuben var vertskap for presentasjon av Perspektivmeldingen 2017. Statsminister Erna Solberg og Finansminister Siv Jensen hold sin pressekonferanse på Kuben.
* 2018, september: Den norske dramaserien 17 produsert av NRK P3 har premiere, med en rekke scener filmet på Kuben og med Kubenelever som statister.
* 2018, oktober: Fagskolen tildeles *Gullhammeren*, i kategorien kompetanse, Utdelt av Kommunal- og moderniseringsdepartementet.
* 2019, januar: Kuben vgs mottar Benjaminprisen for sitt helhetlige og systematiske arbeid mot rasisme og diskriminering.
* 2019, 12. august: Den norske dramaserien Beforeigners produsert av HBO Nordic har premiere, med flere scener filmet på Kuben, i auditorium og på takterrassen.
* 2019, oktober: Den norske dramaserien 18 produsert av NRK P3 har premiere, med en rekke scener filmet på Kuben og med Kubenelever som statister.
* 2019, november: Fagskolen vinner *Utdanningskvalitetsprisen for høyere yrkesfaglig utdanning 2019* for tiltaket Digital samhandling. Utdelt av DIKU
* 2021, juni: Jonas Gahr Støre brukte Kubens takterrasse til å presentere Arbeiderpartiets løfte om 40 tiltak på 100 dager dersom de vinner valget.
* 2022, mars: Kuben vgs tildeles prisen *Årets Entreprenørskapsskole i Oslo 2021*. Juryens begrunnelse: «Kuben har de siste årene utviklet sitt tilbud knyttet til entreprenørskap i utdanningen og skapt økt aktivitet. De viser imponerende evne til samarbeid både med andre skoler, nabolaget og ulike fagmiljøer. De har utviklet en egen plan for arbeidet med entreprenørskap på skolen og det er blant annet mulig å ta praksis i egen ungdomsbedrift.»
* 2022, april: Kuben vgs tildeles prisen *Årets Entreprenørskapsskole i Norge 2021*. Som vinner ble Kuben Norges representant under JA Europas *The Entrepreneurial School Awards 2022*
* 2022, juli: Kuben vgs vinner JA Europas *The Entrepreneurial School Awards 2022*

Referanser
----------

1. ↑  NRK (31.07.2013): *Her er Norges dyreste skole*
2. 1 2  Akers Avis Groruddalen.no (10. juli 2013): *Han blir rektor på Kuben* Arkivert 3. desember 2013 hos Wayback Machine. besøkt 16. juli 2013
3. ↑  Utdanningsetaten i Oslo, (11. mars 2011): *Kuben er navnet*[*død lenke*], besøkt 12. mars 2011
4. 1 2 3 4 5  byggfakta.no (2. mai 2013): *Kompetansesamleren*[*død lenke*], hentet 3. mai 2013
5. ↑  Kuben yrkesarena: *Kuben kurs- og teknologisenter (KKT)* Arkivert 2. februar 2015 hos Wayback Machine. hentet 2. februar 2015
6. ↑  Kuben yrkesarena: *Hva er KKT* Arkivert 2. februar 2015 hos Wayback Machine. hentet 2. februar 2015
7. 1 2  Undervisningsbygg: *Klangfull åpning av Kuben yrkesarena*[*død lenke*], hentet 13. oktober 2013
8. ↑  Akers Avis Groruddalen.no (2. februar 2011): *Kuben eller Kabelgata?* Arkivert 1. januar 2014 hos Wayback Machine. besøkt 9. mars 2011
9. ↑  OTRS Ticket#2014101510022126
10. ↑  «Oslo bys arkitekturpris 2014 er utdelt». ByggFakta. Arkivert fra originalen 5. november 2014. Besøkt 5. november 2014.
11. 1 2  NRK: *Kuben videregående er finest*, hentet 15. oktober 2014
12. 1 2 3  Norsk Designråd: *Kuben yrkesarena* Arkivert 5. februar 2017 hos Wayback Machine. hentet 15. oktober 2014
13. ↑  «Risløkka kompetansesenter for yrkesfag». utdanningsetaten.oslo.kommune.no. Besøkt 23. juli 2007. [*død lenke*]
14. ↑  «Skal bli Oslos beste skole». Lokalavisen. 20. juni 2008. Arkivert fra originalen 8. januar 2012. Besøkt 6. august 2008.
15. ↑  undervisningsbygg.oslo.kommune.no: *Grunnsteinen lagt ned på Kuben Yrkesarena* Arkivert 21. mai 2014 hos Wayback Machine. 5. juni 2013
16. ↑  kuben.vgs.no:*Kubens historie - helt fra 1921!* Arkivert 4. mai 2014 hos Wayback Machine. hentet 7. mai 2014
17. ↑  Utdanningsetaten i Oslo, [11. mars 2011): *Kuben er navnet*[*død lenke*], besøkt 12. mars 2011
18. ↑  Kuben vgs hjemmesider (nov. 2015): *Kubens elevråd vant pris*, besøkt 5. januar 2016
19. ↑  Ungt entreprenørskap Oslo (3. februar 2017): *Kuben vgs: Årets Entreprenørskapsskole i Oslo 2016* Arkivert 4. februar 2017 hos Wayback Machine. besøkt 3. februar 2017
20. ↑  regjeringen.no (31. mars 2017): *Perspektivmeldingen 2017:Trygger Norge for fremtiden*, besøkt 31. mars 2017
21. ↑  Teknisk ukeblad: (17.10.2018): *Disse vant Gullhammeren*
22. ↑  «Kuben videregående skole tildeles Benjaminprisen 2018». *hlsenteret.no*. Besøkt 13. desember 2018.
23. ↑  bygg.no (8.11.2019): *Yrkesfagpris til Fagskolen Oslo Akershus*
24. ↑  fagbladet.no (18. juni 2021): *Stortingsvalget: Her er Støres 100-dagersplan hvis han vinner valget*, besøkt 24. mai 2023
25. ↑  UE-Oslo (11. mars 2022): *Gratulerer til Kuben videregående skole som vinner av Årets Entreprenørskapsskole i Oslo 2021!*, besøkt 11. mars 2022
26. 1 2  UE-Oslo (7. april 2022): *Winners of The Entrepreneurial School Awards 2022*, besøkt 9. april 2022

Eksterne lenker
---------------

* Offisielt nettsted Rediger på Wikidata

* (en) Kuben Yrkesarena – kategori av bilder, video eller lyd på Commons Rediger på Wikidata
* byggenytt.no presenterer Kuben yrkesarena i bilder

Galleri
-------

* Nordveggen til Kuben, mot Østre Aker vei. Merk speilbilde av logoen til nabobygget Quality Hotel 33 i vinduet.  Foto: C. Hill, 2013 Nordveggen til Kuben, mot Østre Aker vei. Merk speilbilde av logoen til nabobygget Quality Hotel 33 i vinduet.  Foto: C. Hill, 2013
* Skolens foajé og kantine ved hovedinngangen.  Foto: C. Hill, 2013 Skolens foajé og kantine ved hovedinngangen.  Foto: C. Hill, 2013
* Kuben idrettshall  Foto: Kuben yrkesarena, 2013Kuben idrettshall  Foto: Kuben yrkesarena, 2013
* Skolens største auditorium rommer 300 personer. Foto: Kuben yrkesarena, 2013Skolens største auditorium rommer 300 personer. Foto: Kuben yrkesarena, 2013
* Skolens bibliotek.  Foto: Kuben yrkesarena, 2014Skolens bibliotek.  Foto: Kuben yrkesarena, 2014
* Governors, mekaniske skulpturer ved verkstedshallene.  Foto: Kuben yrkesarena, 2014Governors, mekaniske skulpturer ved verkstedshallene.  Foto: Kuben yrkesarena, 2014
* Skolens foajé med inskripsjon «Det Gløymde» i veggen.  Foto: Kuben yrkesarena, 2014Skolens foajé med inskripsjon «Det Gløymde» i veggen.  Foto: Kuben yrkesarena, 2014
* Skolens foajé med inskripsjon «Det Innarste» i veggen.  Foto: Kuben yrkesarena, 2013Skolens foajé med inskripsjon «Det Innarste» i veggen.  Foto: Kuben yrkesarena, 2013

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Nasjonalt skoleregister **·** Brønnøysundregistrene
 |